Միրանդա Լամբերտ

[մինի| Միրանդա Լամբերտը 2010 թվականի [:ru:Academy of Country Music Awards|Academy of Country Music Awards  մրցանակաբաշխության ժամանակ]]
**Միրանդա Լի Լամբերտ** (. ), ամերիկացի քանթրի երգչուհի և երգահան։ Grammy, Academy of Country Music և Country Music Association երաժշտական մրցանակների դափնեկիր։ Նա պատմության մեջ Academy of Country Music Awards մրցանակները ամենից շատ ստացած արտիստն, է և *Chicago Tribune*-ը 2019 թվականին նրան հռչակել է "քանթրի երաժշտության բոլոր ժամանակների մեծագույն արտիստ։ 2022 թվականին էլ Time ամսագիրը Լամբերտին ներառել է 100 առավել ազդեցիկ մարդկանց ցանկում։

## Կենսագրություն
Ծնվել է 1983 թվականի նոյեմբերի 10-ին Լոնգվյուում, Տեխաս ( ԱՄՆ ) և մեծացել Լինդելում (Տեխաս)։ Նրա հայրը՝ Ռիչարդ Լի «Ռիք» Լամբերտը, որ թոշակի անցած ոստիկան էր, ավելի ուշ դարձել է մասնավոր դետեկտիվ՝ համագործակցելով աղջկա մոր՝ Բևերլի Ջուն Լամբերտի հետ։ Միրանդան մեծացել է հոր հրացանների ընկերակցությամբ, դարձել եղնիկների մոլի որսորդ։ 9 տարեկանում նրա ծնողներն իրենց դստերը տարել են քանթրի երաժշտության աստղ Գարթ Բրուքսի համերգին, որից հետո աղջիկն սկսել է հետաքրքրվել քանթրի երաժշտությամբ։ 16 տարեկանում նա դարձել է *Johnny High Country Music Review* շոուի մասնակիցը (Առլինգթոն, Տեխաս), շոու, որն սկիզբ է դրել Լին Ռայմսի կարիերային։ Միրանդան սկսել է գրել իր երգերը՝ նվագակցելով կիթառով։

2008 թվականին Լամբերտը զբաղեցրել է 90-րդ հորիզոնականը Քանթրի երաժշտության 100 *լավագույն կանանց* ցուցակում։

2006 թվականին Միրանդան սկսել է հանդիպել քանթրի երգիչ Բլեյք Շելթոնի հետ, 2008 թվականին « Home » երգի (ամերիկացի երգիչ Մայքլ Բուբլեի երգի քանթրի քավրը) կատարման ժամանակ երգակցել է նրան։ Այնուհետև եղան ևս երկու ձայնագրություն և «Bare Skin Rug»-ի համատեղ կատարումը Շելթոնի *Startin' Fires* ստուդիական ալբոմի համար, որը թողարկվեց 2008 թվականին։ Նրանք 2011 թվականի մայիսի 14-ին ի վերջո ամուսնացան *Don Strange Ranch-* ում ( Բորն, Տեխաս)։ Նրանց հարսանիքի 550 հյուրերի թվում էին այնպիսի աստղեր, ինչպիսիք են Ռեբա ՄակԷնթայրը, Քելի Քլարկսոնը, Սի Լո Գրինը, Մարտինա ՄակԲրայդը, Դիերքս Բենթլին, Չարլզ Քելլին, Բելամի եղբայրները : 2015 թվականի հուլիսի 20-ին նրանք պաշտոնապես բաժանվեցին։

2011 թվականին Միրանդան միացել է Pistol Annies եռյակին։ 2011 թվականի նոյեմբերի 9-ին Լամբերտյի նոր ալբոմը առաջին տեղը զբաղեցրեց Top Country Albums չարթում։ Արդյունքում, նա դարձավ առաջին արտիստը այս համազգային հիթ-շքերթի գոյության 47 տարիների ընթացքում, ով զբաղեցրեց թիվ 1 հորիզոնականը իր բոլոր առաջին չորս ալբոմներով։ Բացի այդ, Միրանդայի «Four The Record» ձայնասկավառակը, վաճառվելով 133.000 օրինակ (ըստ Nielsen SoundScan-ի ), Billboard 200 -ի գլխավոր չարթում զբաղեցրեց 3-րդ տեղը. դա նրա կարիերայում լավագույն ցուցանիշն է։

2014 թվականին Լամբերտի « Platinum » ալբոմը մեծ հաջողություն բերեց նրան՝ պարգևելով Գրեմմի մրցանակ «Լավագույն քանթրի ալբոմ» անվանակարգում։ Նրա յոթերորդ ստուդիական ալբոմը՝ *Wildcard-ը*, որ թողարկվել է 2019 թվականի նոյեմբերի 1-ին, 2021 թվականի սկզբին ստացել է Գրեմմի մրցանակ լավագույն քանթրի ալբոմ անվանակարգում։

2011-ից 2015 թվականներին Միրանդան ամուսնացած էր երաժիշտ Բլեյք Շելտոնի հետ։ 2019 թվականի հունվարի 26-ին երգչուհին ամուսնացել է երկրորդ անգամ, Նյու Յորքի ոստիկանության բաժանմունքի սպա Բրենդոն *ՄաքԼաֆլինի* հետ։ Այս փաստը Լամբերտը 2019 թվականի փետրվարի 16-ին հաստատել է սոցիալական ցանցերում։

## Սկավառակագրություն
### Ալբոմներ

### Սինգլներ
#### 2000-ական թթ

#### 2010-ական թթ

### Մասնակցություն սինգլներին

## Մրցանակներ

## Համերգային շրջագայություններ
* *Hookin' Up and Hangin' Out Tour* (2007)
** Թոբի Քեյթի հետ
* *Sun City Carnival Tour* (2009)
** Քենի Չեսնիի, Լեդի Անթեբելլումի, Շուգարլենդի և Մոնթգոմերի Ջենտրիի հետ 
* *Ամերիկյան շաբաթօրյա գիշերային շրջագայություն* (2010)
** Բրեդ Փեյսլիի և Ջասթին Մուրի հետ 
* *Ճամփեզրի բարեր և վարդագույն կիթառներ* (2010)
** Քրիս Յանգի, Ռենդի Հաուզերի, Լյուկ Բրայանի, Էրիկ Չերչի, Ջեյմս Օտտոյի, Դեյվիդ Նեյլի, Ուեյդ Բոուենի, Ջեյք Օուենի և Քրոս Կանադայի Ռագվիդի հետ
* *CMT Շրջագայության ժամանակ. Միրանդա Լամբերտի հեղափոխություն* (2010)
** Էրիկ Չերչի և Ջոշ Քելլիի հետ 
* *Միրանդա Լամբերտ. հեղափոխական շրջագայություն* (2011)
** Ջասթին Մուրի, Ջոշ Քելիի, Քրիս Յանգի, Ռենդի Ռոջերս Բենդի, Փեթ Գրինի, Լիթլ Բիգ Թաունի, Էշթոն Շեփերդի և Գարի Ալանի հետ 
* *On Fire Tour* (2012)
** Քրիս Յանգի և Ջերոդ Նիմանի հետ

## Ծանոթագրություններ

## Արտաքին հղումներ
* Պաշտոնական կայք
* Միրանդա Լամբերտը Billboard.com- ում
* Պաշտոնական երաժշտական տեսահոլովակներ 

Կատեգորիա:«Գրեմմի» մրցանակի դափնեկիրներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1983 ծնունդներ
Կատեգորիա:Նոյեմբերի 10 ծնունդներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի երգչուհիներ
Կատեգորիա:21-րդ դարի ամերիկացի երաժիշտներ
Կատեգորիա:Ամերիկացի երգահաններ
Կատեգորիա:RCA Records-ի արտիստներ
Կատեգորիա:Ամերիկացի կին երաժիշտներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգչուհիներ